
Здравейте!  

Работя като учител , имам 32г. учителски стаж но възраст 57 г.  

моля да ми изтълкувате този абзац  

Също мога да се пенсионирам до 1 година преди навършване на специалната пенсионна възраст за учители, ако съм придобил/а необходимия учителски осигурителен стаж.Кога мога да се пенсионирам?


 

ранно пенсиониране на учители
=============================

 

Здравейте, г-н Христов, 


В чл. 69в от Кодекса за социално осигуряване (КСО) е уредено придобиването на право на пенсия от учителите. 


През 2019 г. учителите придобиват право на пенсия за осигурителен стаж и възраст при навършване на възраст 58 години и 4 месеца от жените и 61 години и 2 месеца от мъжете и учителски осигурителен стаж 25 години и 8 месеца за жените и 30 години и 8 месеца за мъжете.


На учителите, възползвали се от ранно пенсиониране от Учителския пенсионен фонд (УПФ), се изплаща срочна пенсия в размер, определен по реда на чл. 70 от КСО и намален с 0,1 на сто за всеки месец, недостигащ на лицето до навършване на възрастта му за придобиване на право на пенсия по чл. 68, ал. 1 от КСО.


Лицата, които имат изискуемия осигурителен стаж , могат по тяхно желание да се пенсионират до една година по-рано от възрастта им по чл. 69в., в случая – на 60 г. и 2 месеца. Пенсията се отпуска от датата на заявлението и се изплаща в намален размер пожизнено.


Поздрави,  

адв. Николина Митова  

0898 303092


